cyanic-selkie/wikianc huggingface dataset:
রাজীব গান্ধী
১৯৮৪ সালে তার নেতৃত্বে কংগ্রেস সংসদের ৫৪২টি আসনের ৪১১টিতে জয়লাভ করে। এই জয় ছিল ভারতীয় সংসদে কংগ্রেসের সর্বকালের রেকর্ড। রাজীব গান্ধী লাইসেন্স প্রথা, শুল্ক ব্যবস্থা ও অর্থনৈতিক কার্যকলাপের জন্য অনুমতি প্রদানের নিয়মনীতি ঢেলে সাজান; টেলিযোগাযোগ ও শিক্ষা ব্যবস্থার আধুনিকীকরণ তথা বিজ্ঞান ও প্রযুক্তির প্রসারের ক্ষেত্রে উপযুক্ত পদক্ষেপ গ্রহণ করেন এবং মার্কিন যুক্তরাষ্ট্রের সঙ্গে সম্পর্কের উন্নতিসাধন প্রভৃতি নানা কাজ শুরু করেন।
১৯৯১ সাল পর্যন্ত রাজীব গান্ধী ছিলেন ভারতের জাতীয় কংগ্রেসের সভাপতি। এই বছরই একটি নির্বাচনী জনসভায় জনৈক এলটিটিই জঙ্গির আক্রমণে নিহত হন তিনি। ১৯৯৮ সালে তার স্ত্রী সোনিয়া গান্ধী কংগ্রেস সভানেত্রী নির্বাচিত হন এবং ২০০৪ সালে তার নেতৃত্বে কংগ্রেস লোকসভায় জয়লাভ করে। তার পুত্র রাহুল গান্ধী সংসদ তথা সর্বভারতীয় কংগ্রেস কমিটির সাধারণ সম্পাদক ।
মৃত্যুর পর রাজীব গান্ধীকে ভারতের সর্বোচ্চ অসামরিক সম্মাননা [ভারতরত্ন/ভারতরত্নে] ভূষিত করা হয়। উল্লেখ্য, তার মা ইন্দিরা গান্ধীও ভারতরত্ন সম্মানে ভূষিত হয়েছিলেন। রাজীব গান্ধী ভিইউ২আরজি নাম ব্যবহারকারী একজন অপেশাদার রেডিও সঞ্চালক ছিলেন।
প্রারম্ভিক জীবন
রাজীব গান্ধী ভারতের একটি বিশিষ্ট রাজনীতিক পরিবারে জন্মগ্রহণ করেন। তিনি, ভারতের স্বাধীনতা সংগ্রামের নেতা ও স্বাধীনোত্তর ভারতের প্রথম প্রধানমন্ত্রী, জওহরলাল নেহরুর পৌত্র ছিলেন।
যদিও তারা একই পদবি ব্যবহার করতেন তবু মহাত্মা গান্ধীর সঙ্গে রাজীব গান্ধীর কোনো পারিবারিক সম্পর্ক ছিলন। রাজিবের পিতা, ফিরোজ ভারতীয় জাতীয় কংগ্রেস পার্টির একজন নবীন সদস্য ছিলেন এবং এলাহাবাদে পার্টির কাজের সুবাদে ইন্দিরা এবং তার মা কমলা নেহরুর সঙ্গে তার বন্ধুত্ব হয়। পরবর্তী কালে ইংলান্ডে থাকাকালীন ইন্দিরা এবং ফিরোজ পরস্পরের প্রতি আকৃষ্ট হন এবং ফিরোজের পার্সি (জরস্ত্রিয়ান) ধর্মাবলম্বী হবার কারণে প্রাথমিক ভাবে জওহরলাল নেহরুর তরফ থেকে আপত্তি থাকা স্বত্তেও ১৯৪২ সালের মার্চে তারা বিবাহ করেন।
১৯৪৪ সালে যখন তার পিতা, মাতা উভয়েই প্রায়ই ইংরেজের কারারুদ্ধ হচ্ছিলেন তখন তার জন্ম হয়। ১৯৪৭ সালের অগাস্টে জওহরলাল নেহরু যখন স্বাধীন ভারতের প্রধানমন্ত্রী হন এবং তাদের পরিবার এলাহাবাদে পাকাপাকি ভাবে বসবাস শুরু করে তখন ফিরোজ লখনউতে জওহরলাল নেহ্‌রুর প্রতিষ্ঠিত দ্য নাশনাল হেরাল্ড সংবাদপত্রের সম্পাদক নিযুক্ত হন। যাইহোক, ১৯৪৯ সালে যখন তাদের বিবাহ ব্যর্থতায় পরিনত হচ্ছিলো, তখন ইন্দিরা তাদের দুই পুত্রকে নিয়ে, জওহরলালের কার্যকারী সহকারীনী রূপে কাজ করার এবং তাদের বিশাল বাসভবনের দেখা-শোনার প্রয়োজনের ভান করে দিল্লিতেবসবাস করার জন্য চলে আসেন। সেই সময় ফিরোজ লখনউতে একাই বসবাস করতে থাকেন। এতদ্স্বত্তেও ইন্দিরা ফিরোজ কে ১৯৫১ সালে রায় বেরিলি থেকে তার ভারতের প্রথম সংসদ নির্বাচনের প্রচার অভিযানে সাহায্য করেছিলেন।
সংসদ সদস্য নির্বাচিত হবার পর ফিরোজ গান্ধিও দিল্লিতে বসবাসের জন্য চলে আসেন কিন্তু ইন্দিরা তার পিতার সঙ্গেই বসবাস করতে থাকেন এবং এতেই তাদের চূড়ান্ত বিচ্ছেদ হয়। সম্পর্ক আরো তিক্ত হয় যখন ফিরোজ হরিদাস মুন্ধ্রা কেলেঙ্কারির ব্যাপারে কংগ্রেস নেতৃত্বের প্রতি দুর্নিতীপরাযনতার অভিযোগ তোলেন। জওহরলালের ব্যাপারটির গোপনে সমাধানের প্রস্তাব স্বত্তেও ফিরোজ বিষয়টি সোজাসুজি সংসদে উত্থাপনের জন্য চাপ সৃষ্টি করেনে:
সংসদের উচিত, তার দ্বারা প্রতিষ্ঠিত ভারতের সর্ব বৃহদ ও প্রভূত ক্ষমতাশালী আর্থিক সংস্থা, লাইফ ইনস্যুরেনস কর্পোরেশন অফ ইন্ডিয়ার ওপর সজাগ দৃষ্টি এবং নিয়ন্ত্রণ রাখা, আজ আমরা এর দ্বারা কৃত জনসাধারণের অর্থের অপপ্রয়োগের নিরীক্ষণ করবো। ফিরোজ গান্ধীর সংসদ বক্তৃতা, ১৬ই ডিসেম্বর ১৯৫৭ এই কলঙ্কময় ঘটনা এবং বিচারপতি এম সি ছাগলা দ্বারা তার অনুসন্ধান জওহরলালের একজন মুখ্য সহযোগী, টি টি কৃষ্ণমাচারীকে পদত্যাগ করতে বাধ্য করে, যা ফিরোজ কে জওহরলালের থেকে আরো দুরে সরিয়ে দেয়। ১৯৫৮ সালে ফিরোজ গান্ধী হৃদরোগে আক্রান্ত হবার পরে কাশ্মিরে ছুটি কাটানোর অবসরে এক সংক্ষিপ্ত পারিবারিক মিলন হয়েছিল। যাইহোক, ১৯৬০ সালে দ্বিতীয় বার হৃদরোগে আক্রান্ত হবার পরে শীঘ্রই ফিরোজের মৃত্যু হয়।
শিক্ষা
তার পিতার মৃত্যু কালের মধ্যেই গান্ধী, প্রাথমিক ভাবে ওয়েলহাম বয়'স স্কুল, একটি ছেলেদের বেসরকারী আবাসিক বিদ্যালয় ও পরে দ্য দুন স্কুলে চলে যান। 'এ লেভেল', এই স্তরের পড়া-শোনার জন্য ১৯৯১ সালে তাকে লন্ডনে পাঠানো হয়। ১৯৬২ সালে তিনি কেমব্রিজের ট্রিনিটি কলেজে ইঞ্জিনিয়ারিং পড়ার সুযোগ পান। ১৯৬৫ সাল পর্যন্ত রাজীব কেমব্রিজে ছিলেন এবং কোনো ডিগ্রী ছাড়াই বিশ্ববিদ্যালয় পরিত্যাগ করেন কারণ তিনি 'ট্রাইপস' (কেমব্রিজ বিশ্ববিদ্যালয়ের সান্মানিক স্নাতক ডিগ্রী) পরীক্ষায় অবতীর্ণ হননি। ১৯৬৬ সালে তিনি লন্ডনের ইম্পেরিয়াল কলেজে ভর্তি হবার সুযোগ পান। এক বছর পরেই আবার তিনি কোনো ডিগ্রী ছাড়াই ইম্পেরিয়াল কলেজ পরিত্যাগ করেন।
১৯৬৭ সালে যখন তার মা প্রধানমন্ত্রী তখন তিনি ইন্ডিয়ান এয়ার্লাইন্সে একজন পেশাদার বিমানচালক হিসেবে কর্মজীবন শুরু করেন। তিনি কখনই রাজনীতিতে আগ্রহ প্রকাশ করেননি এবং নিয়মিত ভাবে দিল্লিতে প্রধানমন্ত্রী নিবাসে তার মায়ের সঙ্গেও বসবাস করতেন না। ১৯৭০ সালে তার স্ত্রী তাদের প্রথম সন্তান রাহুল গান্ধীর এবং ১৯৭২ সালে তাদের দ্বিতীয় সন্তান প্রিয়াঙ্কা গান্ধীর জন্ম দেন। গান্ধী রাজনীতিতে নিরুত্সাহী হলেও, তার কনিষ্ঠ ভ্রাতা সঞ্জয় তাদের মায়ের একজন নিকট পরামর্শদাতা হয়ে উঠেছিলেন।
রাজনীতিতে প্রবেশ
১৯৮০ সালে তার কনিষ্ঠ ভ্রাতার মৃত্যুর পর তার মা এবং ভারতীয় জাতীয় কংগ্রেস পার্টির রাজনীতিকদের দ্বারা তাকে রাজনীতিতে প্রবেশ করার জন্য রাজি করানোর চেষ্টা করা হয়। তিনি এবং তার স্ত্রী উভয়েই এই প্রস্তাবের বিরোধিতা করেন এবং প্রকাশ্যেই জানান যে তিনি তার ভাইয়ের আসন থেকে প্রতিদ্বন্দিতা করবেন না। তা সত্বেও, ঘটনাচক্রে তিনি তার সংসদ-সদস্য প্রার্থীত্ব ও ঘোষণা করেন। তার রাজনীতিতে প্রবেশ, বহু সংবাদপত্রে, জনসাধারণ ও বিরোধী রাজনৈতিক দলগুলি দ্বারা সমালোচিত হয়েছিল। তিনি আমেথি লোকসভা কেন্দ্র থেকে প্রথম নির্বাচনে প্রতিদ্বন্দিতা করেন। এই উপ-নির্বাচনে তিনি তার প্রতিদ্বন্দী লোকদল নেতা শরদ যাদব কে ২০০,০০০ এর ও বেশি ভোটের ব্যবধানে পরাজিত করেন।
১৯৮১ সালের ফেব্রুয়ারিতে তার ভাইয়ের উত্তর প্রদেশ রাজ্যের আমেথি লোক সভা (সংসদীয়) কেন্দ্র থেকে নির্বাচিত হয়ে গান্ধী তার মায়ের একজন গুরুত্বপূর্ণ রাজনৈতিক উপদেষ্টা হয়ে ওঠেন। ব্যাপক ভাবে এই ধারনাই করা হয়ছিলো যে ইন্দিরা গান্ধী, রাজীব কে প্রধানমন্ত্রী পদের যোগ্য করেই গড়ে তুলছেন এবং শীঘ্রই তিনি 'যুবো কংগ্রেস' - কংগ্রেস পার্টির যুবো শাখার সভাপতি মনোনীত হন।
প্রধানমন্ত্রী
৩১শে অক্টোবর ১৯৮৪, যেদিন ইন্দিরা গান্ধী তার দেহরক্ষীদের দ্বারাই নিহত হন সেদিন গান্ধী পশ্চিম বঙ্গে ছিলেন। তার মায়ের দুই শিখ দেহরক্ষী দ্বারা হত্যা-কান্ডের কয়েক ঘণ্টার মধ্যেই উচ্চ পর্যায়ের কংগ্রেস নেতৃবৃন্দ এমনকি রাষ্ট্রপতি জৈল সিং ও তাকে প্রধানমন্ত্রী হবার জন্য চাপ দিতে থাকেন। দেশের রাজধানী দিল্লিতে শিখ-বিরোধী দাঙ্গার পরিপ্রেক্ষিতে রাজীব গান্ধীর, "যখন একটি বিশালাকৃতি বৃক্ষের পতন হয় তখন তার তলায় ভূমিকম্প সৃষ্টি হয়" এই মন্তব্যটির জন্য ব্যাপক ভাবে সমালোচিত হতে হয়েছিল। বহু কংগ্রেস রাজনীতিককে এই দাঙ্গা পরিকল্পনার/পরিচালনার জন্য দায়ী করা হয়েছিল । যেহেতু তৎকালীন লোক সভা তার পাঁচ বছর কার্যকাল সম্পূর্ণ করেছিলো সেহেতু রাজীব কার্যভার গ্রহণের অব্যবহতি পরেই রাষ্ট্রপতি জৈল সিংকে লোক সভা ভেঙ্গে দিয়ে নির্বাচন করতে অনুরোধ জানান। রাজীব গান্ধী আনুষ্ঠানিক ভাবে কংগ্রেস পার্টির সভাপতি ও মনোনীত হলেন।
ভারত বর্ষের সংসদের ইতিহাসে সর্বকালীন সর্ববৃহদ সংখ্যাগরিষ্ঠতা নিয়ে কংগ্রেস পার্টি এক অভূতপূর্ব বিজয় লাভ করে সরকারের ওপর গান্ধীর একাধিপত্য প্রতিষ্ঠা করে। তারুণ্য, নিষ্কলুষ (মি. ক্লিন) ভাবমূর্তি ও 'দুর্নীতিপরায়ণ রাজনীতিক' এই প্রেক্ষাপট-বিহীনতা তার সহায়ক হয়েছিল। রাজীব তাই কংগ্রেসের অনুকূলে ভারতের জনসাধারণের আশা ও উদ্দীপনাকে পুনরুজ্জীবিত করতে পেরেছিলেন।
গান্ধী তার মায়ের, সমাজবাদী, পথের বিশিষ্ট ভাবে ভিন্ন পথে নেতৃত্ব প্রদান আরম্ভ করেছিলেন। তিনি, ভারতের সমাজতান্ত্রিক নীতি ও সোভিয়েত ইউনিয়নের সঙ্গে বন্ধুত্যপুর্ণ সম্পর্কের কারণে দীর্ঘ সংকটাদীর্ণ ভারত-মার্কিন দ্বিপাক্ষিক সম্পর্কের উন্নতি এবং অর্থনৈতিক ও বৈজ্ঞানিক সহযোগিতার প্রসার সাধন করেন । তিনি, বিজ্ঞান ও প্রযুক্তিবিদ্যা এবং সমগোত্রীয় শিল্পে সরকারী সহায়তা বৃদ্ধি, বৈদেশিক আমদানির পরিমাণ হ্রাস, প্রযুক্তি-নির্ভর শিল্প, বিশেষত কম্পিউটার, এয়ারলাইনস, সামরিক ও টেলিযোগাযোগ প্রভৃতি ক্ষেত্রে কর ও শুল্ক হ্রাস কম্পিউটার করেন.তিনি, ব্যবসায়ীদের মূলধন সংগ্রহ, ব্যক্তি বিশেষের ভোগ্য পণ্য ক্রয় এবং আমদানির ওপর আমলাতান্ত্রিক বিধি-নিষেধ সৃষ্টিকারী লাইসেন্স রাজ এর হ্রাসের জন্য কিছ গুরুত্বপূর্ণ পন্থার প্রচলন করেছিলেন। সারা ভারত ব্যাপী উচ্চ শিক্ষা প্রসারের উদ্দেশ্যে তিনি ১৯৮৬ সালে জাতীয় শিক্ষা নীতি ঘোষণা করেছিলেন। তিনি ১৯৮৬ সালে জওহর নবোদয় বিদ্যালয় সিস্টেম-এই নামে কেন্দ্রীয় সরকারের অধীন একটি প্রতিষ্ঠানের সূচনা করেন যার প্রধান লক্ষ ছিল ষষ্ঠ থেকে দ্বাদশ শ্রেনী পর্যন্ত অবৈতনিক-গৃহশিক্ষা সুযোগ প্রদানের মাধ্যমে সমাজের গ্রামীণ ক্ষেত্রে মানুষের উন্নয়ন। তারই প্রচেষ্টায় ১৯৮৬ সালে MTNL -এর সৃষ্টি হয় এবং পাবলিক কল অফিস যা PCO এই নামেই খ্যাত গ্রামীণ এলাকাগুলিতে টেলিফোনের বিস্তার ঘটাতে সহায়তা করেছে।
তার অনুমোদনেই জঙ্গি কার্যকলাপের রাশ টানতে পঞ্জাবে এক বিস্তীর্ণ পুলিশী ও সামরিক অভিযান চালানো হয়। পাঞ্জাব রাজ্যে এক সামরিক আইন জারির মতো অবস্থা চলছিলো যার ফলে অসামরিক মুক্ত জীবনযাপন, ব্যবসা-বাণিজ্য ও পর্যটন শিল্প বিশেষ ভাবে বিঘ্নিত হচ্ছিলো। সেই সময় এখানে পুলিশ অধিকর্তা ও জঙ্গি উভয়ের দ্বারাই মানবাধিকার লঙ্ঘনের বহু অভিযোগ দায়ের হয়েছিল। এরকম অভিযোগ ও করা হয় যে, যখন পঞ্জাবের পরিস্থিতি আয়ত্তের মধ্যে তখন ভারত সরকার শ্রীলঙ্কা সরকারের সঙ্গে যুদ্ধরত LTTE বিদ্রোহীদের অস্ত্র ও প্রশিক্ষণ দিয়ে সহায়তা করেছে। ১৯৮৭ সালের ২৯শে জুলাই কলম্বোতে রাজীব গান্ধী ও শ্রীলঙ্কা রাষ্ট্রপতি জে আর জয়ার্ধনের মধ্যে ইন্দো-শ্রীলঙ্কা পীস একর্ড স্বাক্ষরিত হয়। তার পর দিনই, ৩০শে জুলাই ১৯৮৭ সালে রাজীব গান্ধী যখন গার্ড অফ অনার নিচ্ছিলেন তখন ভিজয়ামুনিগে রোহন দি সিলভা নামে একজন নবীন সিহ্নলী নৌ-সেনা সদস্য রাইফেলের কুদো দিয়ে তার মাথায় আঘাত করে। আঘাতটি রাজীব গান্ধীর মাথার পিছনে করার উদ্দেশ্যে করা হয়ে থাকলেও তা তার কাঁধে লাগে। "রাজীব একটু লাফিয়ে উঠেছিলেন এবং তাঁর সামান্য ভারসাম্য হারিয়ে ছিল" এই বলে লজ্জিত শ্রীলঙ্কা রাষ্ট্রপতি, জুনিয়াস রিচার্ড জয়েবার্দেনে প্রথমিক ভাবে এই অদ্ভুত ঘটনাটিকে পাস কাটাতে চয়েছিলেন, রাজীব গান্ধী নতুন দিল্লিতে ফেরার পথে জে এন দীক্ষিত কে বলেছিলে "নিশ্চিত রূপে আমার আঘাত লেগেছিলো"। নৌ-সেনা সদস্য রোহন সেই সময় ভারতের সাম্রাজ্যবাদিতার বিরুদ্ধে সিন্ঘলীদের কাছে জাতীয়তাবাদের এক প্রতিভূ হয়ে উঠেছিলো। শ্রীলঙ্কা সরকার ও LTTE বিদ্রোহীদের মধ্যে মধ্যস্থতাকারীর প্রচেষ্টাটি যখন প্রত্যাঘাত করে তখন রাজীব গান্ধীর সরকারও এই কাজের জন্য বড়ো একটি ধাক্কা খায়।
ভারত ও মার্কিন কংগ্রেসের যুগ্ম-সভায় তার বক্তৃতা সকলকে বিমুগ্ধ করেছিল, যখন তিনি বলেন, "ভারত বর্ষ একটি প্রবীন দেশ কিন্তু নবীন জাতি এবং সর্বস্থানের নবীনদের মতই আমরাও অধৈর্য্য। আমি নিজেও নবীন এবং আমার নিজেরও স্বপ্ন আছে। আমি, সম্মুখ সারির সম্মুখে প্রতিষ্ঠিত, মানুষের সেবায় নিযুক্ত, মহান দেশগুলির মধ্যে এক স্বাধীন, শক্তিশালি, স্বনির্ভর ভারত বর্ষের স্বপ্ন দেখি" ।
মুদ্রা সংকট
১৯৮০ সালের শেষ দিকে, গান্ধীর মন্ত্রিসভা মার্কিন ডলারের তুলনায় ১২ থেক ১৭ এ থাকা ভারতীয় রূপি মূল্য হ্রাস ৩০ শতাংশের কমে নামাতে অসমর্থ হয়েছিল।
বোফর্স কেলেংকারী
গান্ধীর অর্থমন্ত্রী, বিশ্বনাথ প্রতাপ সিংহ সরকারী ক্ষেত্রে ও দুর্নীতিপরায়ণ রাজনীতিকদের সন্দেহজনক বিবরণ উন্মোচিত করে দেওয়ায় কংগ্রেস নেতারা আতঙ্কিত হয়ে পড়েছিলেন৷ প্রতিরক্ষা মন্ত্রকে স্থানানতরিত হবার পর সিংহ যা প্রকাশ করেন তা 'বোফর্স কেলেংকারী' নামে, অত্তাভিও কুয়াত্রচি, গান্ধী পরিবারে ঘনিষ্ট একজন ইতালীয় ব্যাবসায়ীয়ের মাধ্যমে সুইডেনের বোফর্স কোম্পানির এক লক্ষ-কোটি মার্কিন ডলার ঘুষের বিনিময় ভারতের কাছ থেকে বরাত পাওয়ার, এক কুখ্যাত ঘটনা। এই ঘটনা প্রকাশ্যে আনার জন্য, সিংহ কে মন্ত্রিত্য থেকে বরখাস্ত করা হয় এবং পরে কংগ্রেস থেকেও বহিস্কার করা হয়। পরে দ্য হিন্দু সংবাদ পত্রের নর্সিম্হান রাম ও চিত্রা সুব্রামানিয়াম যখন এই ব্যাপারে অনুসন্ধান জারি রাখেন তখন রাজীব গান্ধী নিজেও ব্যক্তিগত ভাবে এতে জড়িয়ে পড়েছিলেন৷ এই ঘটনা তার 'দুর্নীতি মুক্ত রাজনীতিক'-এর ভাবমূর্তি কে ছিন্ন-ভিন্ন করে দিয়ে ছিল। কিন্তু পরে ২০০৪ সালে তার মৃত্যুর পর তার নির্দোশিতা প্রমাণিত হয় ।
সরকারী দুর্নীতি প্রকাশ্যে আনার জন্য সিংহ-এর জনসাধারণের কাছে জনপ্রিয়তা খুব বৃদ্ধি পায় এবং বিরোধী দলগুলি তার অধীনে জনতা দল নামে একটি জোট তৈরি করে। ১৯৮৯ সালের নির্বাচনে কংগ্রেস একটি বিরাট ধাক্কা খায়। ভারতীয় কমিউনিস্টদের এবং ভারতীয় জনতা পার্টির সমর্থনে সিংহ এবং তার জনতা দল সরকার গঠন করে। গান্ধী কংগ্রেস সভাপতি থাকলেন এবং বিরোধী দলনেতা মনোনীত হলেন। অনেকে একথা বিশ্বাস করেন যে রাজীব এবং কংগ্রেস নেতৃবৃন্দ ১৯৯০ এর অক্টোবর মাসে জনতা দলের উচ্চ পদাধিকারী নেতা চন্দ্র শেখরকে, জোটের অন্তর্নিহিত, যথেষ্ট, বিশেষত 'সংরক্ষণ'-এর বিষয় মতানৈক্যের কারণে ভি. পি. সিংহের সরকারের পতনের কারণ হবেন বলে প্রতিশ্রুতি দেন। চন্দ্র শেখর কে রাজিবের কংগ্রেস, সরকারের বাইরে থেকে সমর্থন জানানোয় তিনি প্রধানমন্ত্রী মনোনীত হন। যাইহোক, তারা ১৯৯১ তে তাদের সমর্থন ফিরিয়ে নেয় এবং পুনরায় নির্বাচন ঘোষিত হয়।
দুর্নীতি প্রতিরোধ
বিবিধ দুর্নীতিতে দুষ্ট প্রশাসনে স্বচ্ছতা আনতে ভারতের সাধারণ নির্বাচন, ১৯৮৯-র পূর্বে ১৯৮৮ সালের সেপ্টেম্বর মাসে দুর্নীতি প্রতিরোধ আইন, ১৯৮৮ পার্লামেন্টে পাস্ হয় যা দেশের আইননীতিতে প্রথমবারের মতো দুর্নীতি দমন আইন।
শ্রীলঙ্কা নীতি
সেই সময়ের শ্রীলঙ্কার প্রধানমন্ত্রী রণশিন্ঘে প্রেমদাসা ইন্দো-শ্রীলঙ্কা পিস একর্ড-এর বিরুদ্ধে থাকা স্বত্তেও রাষ্ট্রপতি জুনিয়াস রিচার্ড জয়েবার্দেনের চাপে তা স্বীকার করেন। তিন মাসের মধ্যে ইন্ডিয়ান পিস কীপিং ফোর্স (IPKF) বিদায় নেবে, এই প্রতিশ্রুতির ভিত্তিতে ১৯৮৯ সালের জানুয়ারীতে প্রেমাদাসা রাষ্ট্রপতি নির্বাচিত হন । ১৯৮৯ এর নির্বাচনে, শ্রীলঙ্কা ফ্রিডম পার্টি এবং ইউনাইটেড নাশনাল পার্টি উভয়েই চেয়েছিল IPKF বিদায় নিক এবং তারা ৯৫ শতাংশ ভোট পেয়েছিল। ভারতীয় বাহিনী যেহেতু তামিল বিচ্ছিনতাবাদীদের সঙ্গেই লড়াই করছিল, সেহেতু ভারতের এই পুলিশী ভূমিকা ভারতে বিশেষত তামিল নাডু্তে অসন্তোষের কারণ হয়েছিল। গান্ধী IPKF কে ফিরিয়ে নিতে অসম্মত হন এই বিশ্বাসের ওপর ভিত্তি করে যে, গৃহ যুদ্ধ বন্ধ করার একমাত্র রাস্তা হলো প্রেমাদাসা এবং জঙ্গি বাহিনী LTTE কে রাজনৈতিক চাপের দ্বারা এই একর্ড-কে স্বীকার করানো। ১৯৮৯ সালে সিংহ প্রধানমন্ত্রী হন এবং বাহিনী ফিরিয়ে আনা সম্পূর্ণ করেন। IPKF কার্যকলাপে ২,৪০০-এরও বেশি ভারতীয় সৈন্যের মৃত্যু এবং ২০০০ কোটি টাকা খরচ হয়।
শাহ বানো মামলা
১৯৮৫ সালে ভারতের সুপ্রিম কোর্ট মুসলিম বিবাহ বিচ্ছিন্ন শাহ বানোর পক্ষে রায় দিয়ে বলেন যে তার স্বামীকে তাকে খোরপোষ দিতে হবে। ভারতের মুসলিম মৌলবাদীরা একে মুসলিম পারসনাল ল-এ অনভিপ্রেত হস্তক্ষেপ এবং তারা এর প্রতিবাদ করেন। গান্ধী তাদের দাবী কে স্বীকার করে নেন । ১৯৮৬ সালে সংসদে একক সংখ্যাগরিষ্ঠতা প্রাপ্ত কংগ্রেস(ই) পার্টি সেই সময় একটি আইন প্রণয়নের দ্বারা শাহ বানো মামলায় সুপ্রিম কোর্টের রায় কে নস্যাত করে দেয়।
বিশ্বাসঘাতকতামূলক গুপ্ত হত্যা
thumb|left|200px|শ্রীপেরুম্বুদুরে রাজীব গান্ধীকে যেস্থানে হত্যা করা হয়েছিল, সেখানে দন্দযমান একটি মর্মরপ্রস্ত্রর
১৯৯১ সালের ২১শে মে রাজীব গান্ধী তামিল নাডুর, মাদ্রাজ থেকে ৩০ মাইল দুরে শ্রীপেরুম্বুদুরে যখন শ্রীপেরুম্বুদুর লোক সভা কেন্দ্রের কংগ্রেস প্রার্থীর হয়ে প্রচার-অভিযান সভায় তখন গুপ্ত ঘাতক দ্বারা তাকে হত্যা করা হয় । এই গুপ্ত হত্যাকান্ডটি সংঘটিত করেছিলো লিবারেশন টাইগার্স অফ তামিল ইলম (LTTE) আত্মঘাতী মানববোমা থেনমঝি রাজারত্নম, একে গায়েত্রী এবং ধানু বলেও জানা যায়।
রাত দশটা দশ মিনিটে একটি জনসভায় ধানু তার কাছে যায় এবং প্রধানমন্ত্রী কে অভিনন্দন জানায়। সে তারপর নিচু হয়ে তাকে প্রনাম (হিন্দুদের মধ্যে প্রচলিত শ্রদ্ধ্যা জানানোর রীতি)করার অছিলায় তার পোশাকের ভেতরে বাঁধা একটি কোমোর-বন্ধনীর সঙ্গে রাখা ৭০০ গ্রাম ওজনের বোমাটির (RDX) বিস্ফোরণ ঘটায় । পূর্বতন প্রধানমন্ত্রী এবং আরও অনেক মানুষ সেই বিস্ফোরণে প্রাণ হারান। এই হত্যাকান্ডটি একজন স্থানীয় চিত্রগ্রাহকের ক্যামেরায় ধরা হয়ে থাকে যেটি পরে ঘটনাস্থল থেকে পাওয়া যায়। চিত্রগ্রাহকও ওই বিস্ফোরণে প্রাণ হারায় কিন্তু ক্যামেরা টি অক্ষত ছিল। সেই ঘটনাস্থলে রাজীব গান্ধী স্মৃতি স্তম্ভ গড়ে তলা হয়েছে এবং এই ছোট শিল্প নগরীটি একটি গুরুত্বপূর্ণ দর্শনীয় স্থান হয়ে উঠেছে।
thumb|right|৩৩০ px শ্রীপেরুম্বুদুরে গান্ধী স্মৃতি স্তম্ভ সুপ্রিম কোর্টের বিচারপতি থমাসের সিদ্ধান্তে এই বিষয়টি স্পষ্ট হয় যে এই হত্যাকান্ডটি রাজীব গান্ধীর শ্রীলঙ্কায় প্রেরিত ইন্ডিয়ান পিস কিপিং ফোর্স (IPKF) দ্বারা শ্রীলঙ্কার তামিলদের ওপর অত্যাচারের জন্য LTTE প্রধান প্রভাকরণের রাজীব গান্ধীর ওপর শত্রুতার কারণ বসত। এখানে এটি মনে রাখা দরকার যে রাজীব গান্ধী প্রশাসন পিপলস লিবারেশন ওর্গনাইজেশোন অফ তামিল ইলমের (PLOTE) মতো অন্য একটি জঙ্গি তামিল গোষ্ঠীর সঙ্গেও শত্রুতা সৃষ্টি করেছিল। বিচারের সিদ্ধান্তে, অনশন ধর্মঘটে থিলীপনের মৃত্যু ও ১৯৮৭ সালের অক্টোবরে একটি জাহাজে ১২ জন LTTE জঙ্গির আত্মহত্যা কথাও উল্লেখ করা হয়েছে।
জৈন কমিশনের বিবরণে আরও বহু লোক ও সংস্থার কথা বলা হয়েছে যাদের রাজীব গান্ধী হত্যা কান্ডের সঙ্গে জড়িত থাকার সন্দেহ প্রকাশ করা হয়েছে। এই সন্দেহভাজনদের মধ্যে যাজক চন্দ্রস্বামীকেও এই হত্যাকান্ডে জড়িত থাকার এবং অর্থ সংস্থানে সহায়ক ছিলেন বলে মনে করা হয়  । জৈন কমিশনের অন্তর্বর্তী বিবরণে যখন এই হত্যাকান্ডে করুনানিধিরও জড়িত থাকার সন্দেহ প্রকাশ করা হয় তখন এমন এক চাঞ্চল্য সৃষ্টি হয় যার ফলে কংগ্রেস আই. কে. গুজ্রালের সরকারের ওপর থেকে সমর্থন ফিরিয়ে নেয় এবং ১৯৯৮ সালে নতুন করে নির্বাচন হয়। LTTE মুখপাত্র, আন্তন বালাসিন্ঘাম ভারতীয় দুরদর্শন চ্যানেল NDTV কে জানান যে এই হত্যাকান্ডটি "একটি বিরাট দু:খ জনক ঘটনা, একটি সুবৃহদ ঐতিহাসিক দু:খ জনক ঘটনা, যার জন্য তাঁরা গভীর ভাবে অনুতপ্ত" । তার অন্তেষ্ঠী স্থানটিতে বীর ভূমি নামে একটি স্মারক স্তম্ভ গঠিত হয়ছে। হায়দ্রাবাদে নির্মিত আন্তর্জাতিক বিমানবন্দরটি রাজীব গান্ধীর নামে নামাঙ্কিত করা হয়েছে এবং সেটির উদ্বোধন করেন UPA এর সভাপতি সোনিয়া গান্ধী।
শ্রীলঙ্কা ও মালদ্বীপ নীতি
১৯৮৮ সালে রাজীব গান্ধী পিপলস লিবারেশন অর্গ্যানাইজেশন অফ তামিল ইলম (পিএলওটিই) এর মতো জঙ্গি তামিল গোষ্ঠীগুলির বিরোধিতা করে মালদ্বীপের সামরিক অভ্যুত্থান ব্যর্থ করে দেন। ১৯৮৭ সালে শ্রীলঙ্কার শান্তি প্রচেষ্টায় হস্তক্ষেপ করেন এবং পরে সেদেশে ভারতীয় শান্তিরক্ষী বাহিনী প্রেরণ করেন। এই বাহিনীর সঙ্গে লিবারেশন টাইগার্স অফ তামিল ইলম (এলটিটিই) জঙ্গিগোষ্ঠীর সম্মুখ সমরের জন্য তাকেই দায়ী করা হয়। ১৯৮৭ সালের মাঝামাঝি বোফর্স কেলেঙ্কারি তার সৎ ও দুর্নীতিমুক্ত ভাবমূর্তিটি নস্যাৎ করে দেয়। ফলে ১৯৮৯ সালের নির্বাচনে ভরাডুবি ঘটে তার দল কংগ্রেসের।
লোমহর্ষক
লোমহর্ষক হলো কল্পকাহিনীর একটি ধারা যা মূলত পাঠক বা দর্শককে ভয় দেখাতে বা ঘৃণা করাতে চায়। দূরকল্পসাহিত্য এর একটি ধারা হিসাবে লোমহর্ষককে সাধারণত মনস্তাত্ত্বিক লোমহর্ষক এবং অতিপ্রাকৃত লোমহর্ষক উপধারায় ভাগ করা হয়। সাহিত্যিক ইতিহাসবিদ জে.এ কডন, ১৯৮৪ সালে, লোমহর্ষক গল্পের সংগা দিয়েছিলেন যে "পরিবর্তনশীল দৈর্ঘ্যের গদ্য যা কল্পকাহিনীর একটি অংশ... যা পাঠককে হতবাক করে, বা এমনকি ভয়ও করে, অথবা সম্ভবত ঘৃণা বা ঘৃণার অনুভূতি জাগায়" । লোমহর্ষক গল্প পাঠকের জন্য একটি ভয়ঙ্কর এবং ভীতিকর পরিবেশ তৈরি করতে চায়। সাধারণত লোমহর্ষক কথাসাহিত্যের একটি কাজের কেন্দ্রীয় বিপদকে একটি সমাজের বৃহত্তর ভয়ের রূপক হিসাবে ব্যাখ্যা করা যেতে পারে।
এই ধারার প্রচলিত উপাদানগুলির মধ্যে রয়েছে ভূত, দানব, ভ্যাম্পায়ার, ওয়্যারউলভস, পিশাচ, শয়তান, ডাইনি, দানব, বহিরাগত, ডাইস্টোপিয়ান এবং পোস্ট-অ্যাপোক্যালিপটিক ওয়ার্ল্ডস, সিরিয়াল কিলার, ক্যানিবালিজম, কাল্টস, ম্যালিকচার, ডার্ক, ম্যাকচার এবং ম্যাকচার অত্যাচার।
১০০০ সালের আগে
লোককথা, ধর্মীয় গোঁড়ামি যা মূলত মৃত্যু, শয়তান, পৈশাচিক ও এর বিভিন্ন দিক ইত্যাদির প্রতি দৃষ্টিপাত করে লোমহর্ষক জনার আবির্ভাব ঘটায়। এগুলি রাক্ষস, ডাইনি, ভ্যাম্পায়ার, ওয়ারউলভ এবং ভূতের মতো প্রাণীদের গল্পের মাধ্যমে উদ্ভাসিত হয়েছিল। ইউরোপীয় লোমহর্ষক কল্পকাহিনী প্রাচীন গ্রীক এবং প্রাচীন রোমানদের মাধ্যমে প্রতিষ্ঠিত হয়েছিল। ফ্রাঙ্কেনস্টাইন সম্পর্কে মেরি শেলির ১৮১৮ সালের সুপরিচিত উপন্যাস হিপ্পোলিটাসের গল্প দ্বারা এর ব্যপক জনপ্রিয়তা পায়। এই উপন্যাসে অ্যাসক্লেপিয়াস ফ্রাঙ্কেনস্টাইনকে মৃত্যু থেকে পুনরুজ্জীবিত করেছিলেন। ইউরিপিডিস এই গল্পের উপর ভিত্তি করে নাটক লিখেছিলেন, হিপপলিটোস ক্যালিপ্টোমেনোস এবং হিপপোলিটাস । সিমনের বিবরণে প্লুটার্কের দ্য লাইভস অফ দ্য নোবেল গ্রিসিয়ানস অ্যান্ড রোমানস -এ লেখক একজন খুনি, ড্যামনের আত্মাকে বর্ণনা করেছেন, যিনি নিজেই চেরোনিয়ার একটি বাথহাউসে খুন হয়েছিলেন।
প্লিনি দ্য ইয়াংগার (৬১ থেকে ১১৩) এথেনোডোরাস ক্যানানাইটদের গল্প বলে, যারা এথেন্সে একটি ভুতুড়ে বাড়ি কিনেছিল। বাড়িটিকে সস্তা বলে মনে হওয়ায় এথেনোডোরাস সতর্ক ছিলেন। দর্শনের উপর একটি বই লেখার সময়, শিকলে বেঁধে রাখা এক ভৌতিক ব্যক্তিত্বের সাথে তার দেখা হয়েছিল। পরের দিন সি ব্যক্তিটি উধাও হয়ে গেলে, ম্যাজিস্ট্রেটরা উঠানে খনন করে একটি অচিহ্নিত কবর খুঁজে পান।
লোমহর্ষক জেনরার উপাদানগুলি বাইবেলের পাঠ্যগুলিতেও দেখা যায়, বিশেষত প্রেরিত শিষ্য যোহনের নিকট প্রকাশিত বাক্যে ।
১০০০ সালের পরে
মধ্যযুগীয় ফরাসি সাহিত্যে ওয়্যারউলফের গল্প জনপ্রিয় ছিল। মারি ডি ফ্রান্সের বারো লাইসের মধ্যে একটি হলো "বিসক্ল্যাভরেট " শিরোনামের একটি ওয়ারউলফ গল্প। কাউন্টেস ইয়োলান্ডে "গুইলাউম ডি পালের্মে " শিরোনামের একটি ওয়্যারউলফ গল্প লিখেছিলেন। বেনামী লেখক দুটি ওয়ারউলফ গল্প লিখেছেন, "বিক্লেরেল" এবং " মেলিয়ন "। ১৫ শতকে নিষ্ঠুরতম ব্যক্তিত্ব থেকেও অনেক লোমহর্ষক কল্পকাহিনী উদ্ভূত হয়েছে। ড্রাকুলাকে ওয়ালাচিয়া ভ্লাদ III এর যুবরাজের সন্ধান করা যেতে পারে, যার কথিত যুদ্ধাপরাধগুলি জার্মান প্যামফ্লেটে প্রকাশিত হয়েছিল। মার্কাস আয়ারের দ্বারা একটি ১৪৯৯ প্যামফলেট প্রকাশিত হয়েছিল, যা এর কাঠ কাটা চিত্রের জন্য সবচেয়ে উল্লেখযোগ্য। গিলস ডি রাইসের কথিত সিরিয়াল-কিলার স্প্রীসকে " ব্লুবিয়ার্ড " এর অনুপ্রেরণা হিসাবে দেখা হয়েছে। ভ্যাম্পায়ারের মোটিফটি উল্লেখযোগ্যভাবে বাস্তব জীবনের সম্ভ্রান্ত মহিলা এবং খুনি, এলিজাবেথ বাথরি থেকে উদ্ভূত হয়েছে এবং ১৮ শতকে হরর ফিকশনের উত্থান ঘটাতে সাহায্য করেছিল, যেমন লাসলো তুরোকির ১৭২৯ সালের ট্র্যাজিকা হিস্টোরিয়া বইয়ের মাধ্যমে।
অষ্টদশ শতাব্দী
১৮ শতকে রোমান্টিক এবং গথিক হরর ঘরানার ধীরে ধীরে বিকাশ ঘটেছে। মধ্যযুগের শেষ ও বস্তুগত ঐতিহ্যেকে কেন্দ্র করে লিখিত মূল হোরেস ওয়ালপোলের এবং ১৭৬৪ সালের বিতর্কিত উপন্যাস দ্য ক্যাসেল অফ ওট্রান্টো-এর সাথে এটির মিল খুঁজে পাওয়া যায়। প্রকৃতপক্ষে, প্রথম সংস্করণটি ইতালি থেকে একটি প্রকৃত মধ্যযুগীয় প্রেমের কাহিনীর অন্তরালে লোমহর্ষক জনরায় প্রকাশিত হয়েছিল, এবং পরবর্তীতে এর একটি মনগড়া অনুবাদ আবিষ্কৃত হয় এবং পুনঃপ্রকাশিত হয়। একবার আধুনিক হিসাবে প্রকাশিত হওয়ার পরে, অনেকে এটিকে অনাক্রম্য, প্রতিক্রিয়াশীল বা কেবল খারাপ স্বাদে বলে মনে করেন তবে এটি অবিলম্বে জনপ্রিয় প্রমাণিত হয়েছিল। ওট্রান্টো অনুপ্রাণিত করেছেন ভ্যাথেক (১৭৮৬) উইলিয়াম বেকফোর্ড দ্বারা, এ সিসিলিয়ান রোমান্স (১৭৯০), দ্য মিস্ট্রিজ অফ উদোলফো (১৭৯৪) এবং দ্য ইতালীয় (১৭৯৬) অ্যান র‌্যাডক্লিফ এবং ম্যাথিউ লুইসের দ্য মঙ্ক (১৭৯৭)। এই যুগের উল্লেখযোগ্য পরিমাণ হরর কল্পকাহিনী মহিলাদের দ্বারা লিখিত হয়েছিল এবং একজন মহিলা দর্শকের কাছে বাজারজাত করা হয়েছিল, উপন্যাসগুলির একটি সাধারণ দৃশ্যকল্প একটি বিষণ্ণ দুর্গে একজন সম্পদশালী মহিলাকে ভয় দেখানো হয়েছে৷
বিকল্প পদ
কথাসাহিত্যের কিছু লেখক সাধারণত "লোমহর্ষক" হিসাবে শ্রেণীবদ্ধ এই শব্দটিকে অপছন্দ করে, তারা এটিকে বিকট একটি শব্দ মনে করে। তারা পরিবর্তে অপার্থিব লোমহর্ষক কাহিনীর জন্য ডার্ক ফ্যান্টাসি বা গথিক ফ্যান্টাসি, বা বাস্তবসম্মত লোমহর্ষকের জন্য "সাইকোলজিক্যাল থ্রিলার" শব্দগুলি ব্যবহার করতে ইচ্ছুক।
পুরস্কার এবং সংঘসমূহ
লোমহর্ষক ধারার সাহিত্য এ পর্যন্ত অসংখ্য পুরষ্কারে পুরষ্কৃত হয়েছে। লোমহর্ষক ধারার লেখক সমিতি "সুপিরিয়র অ্যাচিভমেন্ট" এর জন্য সেমিনাল লোমহর্ষক উপন্যাস ড্রাকুলার লেখক ব্রাম স্টোকারের সম্মানে ব্রাম স্টোকার পুরষ্কার প্রদান করে। অস্ট্রেলিয়ার লোমহর্ষক লেখক সমিতি বার্ষিক অস্ট্রেলিয়ান শ্যাডোস অ্যাওয়ার্ডস প্রদান করে। ১৯৯৫ থেকে ২০০৮ সাল পর্যন্ত লোমহর্ষক এবং ডার্ক ফ্যান্টাসি নিয়ে কাজ করার জন্য প্রতি বছর ইন্টারন্যাশনাল হরর গিল্ড অ্যাওয়ার্ড প্রদান করা হতো। হলো মনস্তাত্ত্বিক উচ্চেজনা, লোমহর্ষক এবং ডার্ক ফ্যান্টাসি সাহিত্যে অসামান্য কৃতিত্বের জন্য শার্লি জ্যাকসন সাহিত্য পুরস্কার প্রদান করা হয়। লোমহর্ষক সাহিত্যে অবদান রাখার জন্য প্রদান করা অন্যান্য গুরুত্বপূর্ণ পুরষ্কারগুলোকে ফ্যান্টাসি এবং বিজ্ঞান কল্পকাহিনীর জন্য প্রদানকৃত সাধারণ পুরষ্কারগুলির মধ্যে উপশ্রেণি হিসাবে অন্তর্ভুক্ত করা হয়েছে। যেমন: অ্যারেলিস অ্যাওয়ার্ড।
মারকাজ, দুবাই
সুন্নি সাংস্কৃতিক কেন্দ্র, দুবাই, এছাড়াও মারকাজ দুবাই  নামেও পরিচিত। সংযুক্ত আরব আমিরাতের দুবাইে অবস্থিত জামিয়া মারকাজ একটি ধর্মীয় ও সাংস্কৃতিক কেন্দ্র। ২০১০ সালের ২২ এপ্রিলে দুবাইয়ের ইসলামিক বিষয় ও দাতব্য কার্যক্রম বিভাগের তত্ত্বাবধানে মারকাজটির যাত্রা শুরু হয়। মারকাজটির মূল উদ্দেশ্য মুসলিম সম্প্রদায়ের সদস্যদের বিভিন্ন পরিষেবা দেওয়া।
মারকাজের উদ্দেশ্য
যারা ইসলামি নীতিগুলি এবং সাংস্কৃতিক মূল্যবোধগুলি সম্পর্কে জ্ঞান বৃদ্ধি করতে চান এবং যারা সম্প্রদায়ের সামাজিক বন্ধনকে শক্তিশালী করতে চায় তাদের জন্য মারকাজ দুবাই একটি শিক্ষাকেন্দ্র।
মারকাজটি বিবাহ-পূর্ব ও বৈবাহিক পরামর্শ, বৈবাহিক নিয়মাবলি এবং পিতা-মাতাসহ পারিবারিক জীবনের সকল ক্ষেত্রে পরামর্শ এবং সহায়তা করে। এই কেন্দ্রটি সভা এবং রক্তদান কার্যক্রমের মতো বিভিন্ন দাতব্য এবং সামাজিক অনুষ্ঠানের আয়োজন করে।
কুতুবউদ্দিন কোকাহ
শায়খ খুবু, কুতুব আদ-দীন খান কোকাহ (   নামে বেশি পরিচিত ; ১৩ আগস্ট ১৫৬৯ - ২০ মে ১৬০৭) ছিলেন সম্রাট জাহাঙ্গীরের রাজত্বকালে সুবাহ বাংলার মুঘল সুবাহদার (প্রাদেশিক গভর্নর)। তিনি ১৬০৬ সালের ২ সেপ্টেম্বর বাংলার গভর্নর নিযুক্ত হন এবং ২০ মে ১৬০৭ তারিখে সুবাহদার থাকালালীন মৃত্যুবরণ করেন।
প্রারম্ভিক জীবন এবং পরিবার
কুতুবুদ্দিন খান কোকাহের আসল নাম ছিল শেখ খুবু। তার পিতা সম্রাট আকবরের দরবারে একজন মুঘল দরবারী ছিলেন। তাঁর মা ছিলেন ফতেপুর সিক্রির সেলিম চিশতির কন্যা এবং সম্রাট জাহাঙ্গীরের পালক মা। সম্রাট তার পালক মায়ের সাথে গভীরভাবে সংযুক্ত ছিলেন, যা জাহাঙ্গীরের স্মৃতিকথার নিম্নলিখিত অনুচ্ছেদ দ্বারা প্রতিফলিত হয়েছে:
সুতরাং, শায়খ খুবু ছিলেন সম্রাট জাহাঙ্গীরের কোকাহ (দুধ ভাই)। তার পিতা আকবরের বিরুদ্ধে বিদ্রোহের সময় যুবরাজ সেলিম (জাহাঙ্গীর) তাকে কুতুবুদ্দিন খান উপাধি দিয়েছিলেন। বিদ্রোহের সময় যুবরাজ সেলিম তাকে বিহারের সুবাহদার নিযুক্ত করেন।
বাংলার সুবাহদার
১৬০৬ সালে কুতুবুদ্দিন খান কোকাহ বাংলার গভর্নর নিযুক্ত হন। আট মাস পরে, তিনি বর্ধমানের ফৌজদার শের আফগান কুলি খানের বিরুদ্ধে যুদ্ধে মুঘল বাহিনীর নেতৃত্ব দেন। সেই যুদ্ধে কুতুবুদ্দিন খান কোকাহ পরাজিত ও নিহত হন।
বংশধর
কুতুবুদ্দিন খান কোকার দুই ছেলে ছিল। তার প্রথম পুত্র, সাদুদ্দিন খান সাদুদ্দিন সিদ্দিকী উপাধি পান এবং সম্রাট জাহাঙ্গীর তাকে আমেনাবাদ, তালেবাবাদ এবং চন্দ্রপ্রতাপ (বর্তমানে গাজীপুর জেলা, বাংলাদেশের ) নামে তিনটি জায়গির প্রদান করেছিলেন। এটি তার পরিবারের বাংলাদেশ শাখা হয়ে ওঠে। বাংলাদেশে তার বংশধরদের মধ্যে রয়েছেন চৌধুরী কাজেমুদ্দিন আহমেদ সিদ্দিকী, আসাম বেঙ্গল মুসলিম লীগ এবং ঢাকা বিশ্ববিদ্যালয়ের সহ-প্রতিষ্ঠাতা, বিচারপতি বদরুদ্দিন আহমেদ সিদ্দিকী, বাংলাদেশের বাণিজ্য মন্ত্রী (১৯৭৯-৮১) চৌধুরী তানবীর আহমেদ সিদ্দিকী এবং ২০১৫ সালের ঢাকার মেয়র প্রার্থী চৌধুরী ইরাদ আহমেদ সিদ্দিকী।
তার দ্বিতীয় পুত্র, শেখ ইব্রাহিম, কিশওয়ার খান এবং মুহতাসিম খান উপাধি লাভ করেন এবং বিহারের রোহতাস ফোর্টের কিলাদার (দুর্গরক্ষক বা কমান্ডার) নিযুক্ত হন। শেখ ইব্রাহিম আসফ খান (মুঘল সাম্রাজ্যের প্রধান উজির ১৬২৮-৪১[২]) এর কন্যা পরওয়ার খানম এবং মুমতাজ মহলের (মুঘল সম্রাট শাহজাহানের সম্রাজ্ঞী সহধর্মিণী এবং জাহাঙ্গীরের প্রিয় সম্রাজ্ঞী নুর জাহানের ভাতিজি) এর সাথে বিয়ে হয়েছিল। শেখ ইব্রাহিম ওরফে মোহতাশিম খানকে শেখুপুর, বাদাউনে ২২টি গ্রামের জায়গির দেওয়া হয়েছিল এবং এখানেই তিনি তার পরিবারের জন্য একটি দুর্গ তৈরি করেন, যেখানে তার বংশধররা আজও বসবাস করে। এটি কোকাহর পরিবারের ভারতীয় শাখা, এবং তাদের বংশধরদের মধ্যে রয়েছে শেখুপুরের জাগীরদার নবাব আবদুল-গাফ্ফর খান বাহাদুর,  বেগম পারভীন আজাদ - যিনি একজন প্রবীণ ভারতীয় কংগ্রেস রাজনীতিবিদ [১১ তম লোকসভা (১৯৯৬) বদুয়ান থেকে কংগ্রেস-দলের প্রার্থী], ছিলেন অন্যান্য আত্মীয়দের মধ্যে রয়েছে মোহাম্মদ সুলতান হায়দার 'জোশ'- যিনি উর্দু ভাষার বিশিষ্ট কবি এবং ছোটগল্প লেখক এবং বেগম আবিদা আহমেদ ভারতের ৫ম রাষ্ট্রপতি ফখরুদ্দিন আলী আহমেদের স্ত্রী।
তথ্যসূত্র
<references group="" responsive="1">
জাপানের জলবায়ু
জাপান সাগর অঞ্চলটি হোনশুর পশ্চিম উপকূলে অবস্থিত। এখানে উত্তরপশ্চিম শীতকালীন বায়ুর প্রভাবে ভারি তুষারপাত ঘটে। গ্রীষ্মকালে এই অঞ্চলটি প্রশান্ত মহাসাগরীয় এলাকার তুলনায় শীতলতর থাকে। যদিও কখনও কখনও ফন বায়ুর প্রভাবে এই অঞ্চলটি অত্যধিক উষ্ণ হয়ে পড়ে। কেন্দ্রীয় উচ্চভূমি অঞ্চলে অন্তর্দেশীয় আর্দ্র মহাদেশীয় জলবায়ু লক্ষিত হয়। এখানে গ্রীষ্মে ও শীতে এবং দিনে ও রাতে তাপমাত্রার বিরাট পার্থক্য দেখা যায়। এই অঞ্চলে হালকা বৃষ্টিপাত হয়। যদিও শীতকালে সাধারণত তুষারপাত ঘটে। চুউগোকু ও শিকোকু অঞ্চলের পার্বত্য এলাকা সেতো অন্তর্দেশীয় সাগর অঞ্চলকে মৌসুমি বায়ুর হাত থেকে রক্ষা করে। ফলে এই অঞ্চলে সারা বছরই আবহাওয়া মনোরম থাকে।
প্রশান্ত মহাসাগরীয় উপকূল অঞ্চলে আর্দ্র উপক্রান্তীয় জলবায়ু দেখা যায়। এখানে শীতকাল তীব্র নয়। মাঝে মাঝে এখানে তুষারপাত হয়। অন্যদিকে দক্ষিণপূর্ব মৌসুমী বায়ুর প্রভাবে গ্রীষ্মকাল উষ্ণ ও আর্দ্র। র্যু ক্যু দ্বীপপুঞ্জের জলবায়ু উপক্রান্তীয় প্রকৃতির। এখানে শীতকাল উষ্ণ এবং গ্রীষ্মকাল তীব্র উষ্ণ। এই অঞ্চলে প্রধানত বর্ষাকালে অত্যন্ত ভারি বৃষ্টিপাত হয়।
জাপানের গড় শীতকালীন তাপমাত্রা এবং গড় গ্রীষ্মকালীন তাপমাত্রা । জাপানের সর্বকালীন সর্বোচ্চ তাপমাত্রা——নথিভুক্ত হয়েছিল ২০০৭ সালের ১৬ অগস্ট। ওকিনাওয়ায় প্রধান বর্ষা ঋতু শুরু হয় মে মাসের গোড়ার দিকে। বৃষ্টি রেখা ধীরে ধীরে উত্তর দিকে সরতে সরতে জুলাই মাসের শেষ দিকে হোক্কাইডোয় এসে উপস্থিত হয়। হোনশুর অধিকাংশ অঞ্চলে বর্ষাকাল শুরু হয় জুন মাসের মাঝামাঝি সময় এবং স্থায়ী হয় ছয় সপ্তাহের জন্য। গ্রীষ্মকালের শেষ দিকে এবং শরৎকালের গোড়ার দিকে টাইফুন ঝড় ভারি প্রায়শই ভারি বৃষ্টিপাত ঘটায়।
আরও দেখুন
জাপান এর অর্থনীতি
গাজী শহীদ
গাজী শহীদ হলো ১৯৯৯ সালে মুক্তি পাওয়া বঙ্গোপসাগরে পিএনএস গাজীর বিপর্যয়ের উপর ভিত্তি করে নির্মিত উর্দু ভাষায় নির্মিত রোমাঞ্চধর্মী নাট্য চলচ্চিত্র। ছবিটি পরিচালনা করেছেন কাজিম পাশা এবং কমান্ডার জাফর খান চরিত্রে শাব্বির জান এবং লেফটেন্যান্ট-কমান্ডার পারভেজ হামিদের ভূমিকায় অভিনয় করেছেন আদনান জিলানী। নাট্য চলচ্চিত্রটি আইএসপিআর এবং নৌবাহিনীর অর্থায়নে ও প্রযোজনায় তৈরি হয় এবং বেশিরভাগ দৃশ্য আরব সাগরে চিত্রায়িত হয়।
কাহিনী সংক্ষেপ
এই চলচ্চিত্রটি ১৯৭১-এর ভারত-পাকিস্তান যুদ্ধের সময় বিশাখাপত্তনমের উপকূলে ডুবে যাওয়া পাকিস্তানি সাবমেরিন পিএনএস গাজীর ক্রুদের কাহিনী নিয়ে গড়ে উঠেছে। ছবির প্রধান অংশ কমান্ডিং অফিসার জাফর মুহম্মদ খানের (শাব্বির জান) জীবনকে ঘিরে গড়ে উঠেছে । এটি ৯২ জন মানুষের গল্প, যারা প্রথম পাকিস্তানি ডুবোজাহাজে এবং সেই সময়ে একমাত্র একমাত্র মাইন স্থাপনের উপযোগী, যা একটি দীর্ঘ দূরত্ব অতিক্রম করার ক্ষমতা সম্পন্ন পিএনএস গাজীতে কাজ করার মাধ্যমে তাদের দেশের সেবা করার সময় প্রাণ দিয়েছিলেন।
১৯৯৯–২০০০ বাংলাদেশী ক্রিকেট মৌসুম
১৯৯৯- ২০০০ ক্রিকেট মৌসুমে বাংলাদেশের জাতীয় ক্রিকেট লীগের সূচনা হয়েছিল, যদিও তখনো ২০০০-০১ মৌসুম পর্যন্ত প্রথম শ্রেণির ক্রিকেট মর্যদা পায়নি। আন্তর্জাতিকভাবে, দেশটি ওয়েস্ট ইন্ডিজ, ইংল্যান্ড লায়ন্স ক্রিকেট দল এবং মেরিলেবোন ক্রিকেট ক্লাব (এমসিসি) সফর করে।
আন্তর্জাতিক ভ্রমণ
১৯৯৯ সালের অক্টোবরে ব্রায়ান লারার নেতৃত্বে ওয়েস্ট ইন্ডিজ ক্রিকেট দল বাংলাদেশ জাতীয় দলের বিপক্ষে  প্রথম-শ্রেণির ম্যাচ খেলে এবং খেলার ফলাফল ড্র হয় । দলগুলি সংক্ষিপ্ত ওভারে একদিনের আন্তর্জাতিক (ওডিআই) দুটি ম্যাচের সিরিজ খেলেছিল। এতে ওয়েস্ট ইন্ডিজ ২-০ ব্যবধানে বিজয়ী হয়।
অক্টোবরে ও নভেম্বর মাসে ইংল্যান্ড এ দল নিউজিল্যান্ডের পথে বাংলাদেশ পরিদর্শন করে এবং ৫টি ম্যাচ খেলেছিল। এর মধ্যে দুটি ছিল প্রথম শ্রেণির ম্যাচ, উভয়ই ড্র হয়েছিল এবং একটি ছিল লিস্ট এ ক্রিকেট  সীমিত ওভারের ম্যাচ, তিনটিই জাতীয় দলের বিপক্ষে। ইংল্যান্ড  সীমিত ওভারের ম্যাচে ৫ উইকেটে জিতেছিল।
জানুয়ারী ২০০০, মেরিলিবোন ক্রিকেট ক্লাব (এমসিসি) জাতীয় দলের বিপক্ষে একটি প্রথম শ্রেণির সহ পাঁচটি ম্যাচ খেলতে দেশ সফর করেছিল।
সফরকারী দলের বিপক্ষে বাংলাদেশের ম্যাচে অধিনায়ক ছিলেন আমিনুল ইসলাম ।
জাতীয় ক্রিকেট লীগ চালু
চ্যাম্পিয়নশিপ পেয়েছিলো চট্টগ্রাম।, যারা তাদের দশটি ম্যাচ খেলেছে এর মধ্যে ৭টিতে বিজয়ী হয়।
টোনা ইউনিয়ন
টোনা বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।
আয়তন
টোনা ইউনিয়নের আয়তন ৩,৬০৭ একর।
প্রশাসনিক কাঠামো
টোনা ইউনিয়ন পিরোজপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী টোনা ইউনিয়নের মোট জনসংখ্যা ১২,৮২৫ জন। এর মধ্যে পুরুষ ৬,২৮৪ জন এবং মহিলা ৬,৫৪১ জন। মোট পরিবার ৩,১০৯টি।
শিক্ষা
২০১১ সালের আদমশুমারি অনুযায়ী টোনা ইউনিয়নের সাক্ষরতার হার ৬৯%।
কার্ট রোড
কার্ট রোড হল পশ্চিমবঙ্গের দার্জিলিং জেলার অন্তর্গত কার্শিয়াং মহকুমায় অবস্থিত একটি জনগণনা নগর।
ভূগোল
কার্ট রোড অক্ষ-দ্রাঘিমাংশে অবস্থিত।
জনপরিসংখ্যান
২০০১ সালের জনগণনা অনুযায়ী, কার্ট রোডের জনসংখ্যা ১৩,৭০১। মোট জনসংখ্যার ৫০% পুরুষ ও ৫০% মহিলা। কার্ট রোডের অধিবাসীদের গড় সাক্ষরতার হার ৭৯%, যা জাতীয় গড় সাক্ষরতার হার ৫৯.৫ শতাংশের চেয়ে অনেক বেশি। পুরুষদের মধ্যে সাক্ষরতার হার ৮৫% এবং মহিলাদের মধ্যে সাক্ষরতার হার ৭২%। মোট জনসংখ্যার ৯ শতাংশের বয়স ছয় বা তার নিচে।
ধর্ম
জনগণনা নগরটিতে ৯৮৭২ জন হিন্দু, ১৭২ জন মুসলিম, ৭৬৫ জন খ্রিস্টান, ৯ জন শিখ, ৩৩৬১ জন বৌদ্ধ ও ৩৪ জন জৈন বাস করেন৷
প্রথম বিশ্বযুদ্ধের এশীয় ও প্রশান্ত মহাসাগরীয় রণাঙ্গন
প্রথম বিশ্বযুদ্ধ চলাকালীন সময় এশিয়া এবং প্রশান্ত মহাসাগরীয় অঞ্চলে বেশ কিছু নৌ যুদ্ধ সংঘটিত হয়েছিল এবং মিত্র শক্তি প্রশান্ত মহাসাগরীয় অঞ্চল এবং চীনের জার্মান ঔপনিবেশিক ঘাঁটিগুলো দখল করে নিয়েছিল। সবচেয়ে গুরুত্বপূর্ণ সামরিক অভিযানটি বর্তমান চীনের টেসিংটোতে অত্যন্ত সতর্কতার সাথে এবং সুপরিকল্পিতভাবে চালানো হয়েছিল। কিন্তু জার্মান নিউ গিনির বিটা পেকা এবং টোমাতেও ছোট ছোট আক্রমণ চালানো হয়েছিল।
এশিয়া এবং প্রশান্ত মহাসাগরীয় অন্যান্য জার্মান এবং অস্ট্রেলিয়ান ঘাঁটিগুলো কোন প্রকার রক্তপাত ছাড়াই পতিত হয়েছিল। নৌপথে যুদ্ধ বিগ্রহ ছিল খুবই সাধারণ ঘটনা। ভারত অথবা প্রশান্ত মহাসাগরীয় অঞ্চলে দখলকারী শক্তিদের নৌ ঘাঁটি ছিল। এই নৌ বহর জার্মান অঞ্চলকে সুরক্ষা দিয়েছিল এবং পূর্ব এশীয় বাহিনীকে ধ্বংস করতে সাহায্য করেছিলো।
প্রশান্ত মহাসাগরীয় অঞ্চলে মিত্রশক্তির অভিযান
প্রশান্ত মহাসাগরীয় অঞ্চলের প্রথম স্থল আক্রমণগুলোর একটি হলো ১৯১৪ সালের ২৯ এবং ৩০ আগস্ট নিউজিল্যান্ড বাহিনী কর্তৃক জার্মান সামোয়া দখল। এক হাজারেরও বেশি নিউজিল্যান্ড সৈন্য অস্ট্রেলিয়ান এবং ফ্রেঞ্জ নৌ বাহিনীর সুরক্ষায় জার্মান কলোনীতে পদার্পণ করেছিলেন।
অস্ট্রেলিয়ান বাহিনী ১৯১৪ সালের সেপ্টেম্বরে জার্মান নিউ গিনি আক্রমণ করেছিলঃ বিটা পেকার যুদ্ধে ৫০০ অস্ট্রেলিয়ান সৈন্য ৩০০ জার্মান এবং স্থানীয় পুলিশের মোকাবেলা করেছিল। মিত্র শক্তি সেদিন জয়লাভ করেছিলো এবং জার্মানরা পিছু হটে টোমায় চলে গিয়েছিল। অস্ট্রেলিয়ার একটি দল এবং একটি ব্রিটিশ যুদ্ধজাহাজ জার্মান এবং তাদের ঔপনিবেশিক অঞ্চল অবরুদ্ধ করে ফেলেছিল। অবশেষে জার্মান বাহিনী আত্মসমর্পণ করে।
টোমা পতনের পর অল্প সংখ্যক জার্মান সৈন্য নিউ গিনিতে অবশিষ্ট ছিল যারা পরবর্তীতে অস্ট্রেলিয়ান বাহিনীর কাছে আত্মসমর্পণ করে। ১৯১৪ সালের ডিসেম্বরে এঙ্গোরাম নামের এক জার্মান অফিসার ৩০ জন স্থানীয় পুলিশ সাথে নিয়ে প্রতিরোধ গঠনের চেষ্টা করে। কিন্তু তার সৈন্যরা একটি অস্ট্রেলিয়ার স্কাউট দলের সাথে গোলাগুলির সময় তাকে ফেলে পালিয়ে যায়। পরবর্তীতে তিনি আটক হন।
১৯১৫ সালে হেরমান ডিজনারের নেতৃত্বে অভিযানে যাওয়া দলটি ছিল একমাত্র জার্মান বাহিনী যারা তখনও আটক হয়নি। তারা অস্ট্রেলিয়ান বাহিনীর কাছ থেকে পালিয়ে যুদ্ধ শেষ হওয়া পর্যন্ত একটি দ্বীপে পালিয়ে ছিল। এর জন্য তারা প্রশংসিতও হয়েছিল।
যুদ্ধের সময় জার্মান মাইক্রোনেশিয়া, মারিয়ানা দ্বীপপুঞ্জ, ক্যারোলাইনা দ্বীপপুঞ্জ এবং মার্শাল দ্বিপপুঞ্জেরও পতন ঘটেছিলো।
প্রশান্ত মহাসাগরে
১৯১৪ সালে যখন জার্মানিতে যুদ্ধের ঘোষণা দেওয়া হয়েছিল তখন পূর্ব এশীয় জার্মান বাহিনী তাদের টেসিংটো ঘাঁটি থেকে সরে পূর্বদিকে প্রশান্ত মহাসাগর হয়ে জার্মানিতে ফিরে যাওয়ার চেষ্টা করেছিল। প্রশান্ত মহাসাগর পাড়ি দিয়ে অধিকাংশ সৈন্য যখন পেগান দ্বীপপুঞ্জে পৌঁছায়, তখন তারা মিত্র বাহিনীর আক্রমণের শিকার হয়।
বিচ্ছিন্ন কিছু ক্রুইজার ফেন্নিং এর কেবল স্টেশনে আক্রমণ চালিয়ে পুনরায় দলের সাথে যোগ দেয়। পরবর্তীতে জার্মান বাহিনী পাপেটে আক্রমণ চালায় যেখানে এ্যাডমিরাল ম্যাক্সিমিলিয়ান ভন স্পী তার দুটি সশস্ত্র ক্রুইজারের সাহায্যে পাপেটের তীরের গোলান্দাজেরা তৈরি হওয়ার আগেই একটি ফরাসি গানবোট এবং একটি জাহাজ ডুবিয়ে দেন।
চিলি এবং ফকল্যান্ড
পরবর্তীতে ১৯১৪ সালের ১লা নভেম্বর চিলির বিরুদ্ধে করোনেলের যুদ্ধ সংঘটিত হয়। এ্যাডমিরাল স্পী তাকে পরাস্ত করতে আসা ব্রিটিশ বাহিনীকে পরাজিত করে এই যুদ্ধে জয়লাভ করেন। তার দুটি সশস্ত্র যুদ্ধজাহাজ এবং তিনটি হালকা ক্রুইজার রাজকীয় নৌবাহিনীর দুটি সশস্ত্র ক্রুইজার ডুবিয়ে দেয়। সেই সাথে একটি ব্রিটিশ হালকা ক্রুইজার এবং একটি সাহায্যকারী ক্রুইজারকে পালিয়ে যেতে বাধ্য করে। যেখানে মাত্র তিনজন জার্মান আহত হয়েছিল সেখানে ১,৫০০ এর বেশি ব্রিটিশ নাবিক (উভয় ক্রুইজার থেকে) মারা গিয়েছিল। এই বিজয় বেশিক্ষণ স্থায়ী হয়নি। শীঘ্রই জার্মান বাহিনী ১৯১৪ সালের ডিসেম্বরে আটলান্টিক মহাসাগরে ফকল্যান্ডের যুদ্ধে পরাজিত হয়। স্পী নিজেও তার নিজের জাহাজ এসএমএস স্কার্নহোস্টের সাথে তলিয়ে যান।
শুধুমাত্র ক্রুইজার ড্রেসডেন এবং সাহায্যকারী জাহাজ সেইডলিটজ ছিল ফকল্যাণ্ডের যুদ্ধ থেকে পালিয়ে আসতে সক্ষম জার্মান জাহাজ। সেইডলিটজ আটলান্টিক মহাসাগর পাড়ি দিয়ে পালিয়ে নিরপেক্ষ আর্জেন্টিনায় প্রবেশ করে এবং ড্রেসডেন প্রশান্ত মহাসাগর দিয়ে পালিয়ে যায়। খুব বেশি সফল না হলেও ড্রেসডেন পরবর্তীতে ১৯১৫ সালের মার্চ মাস পর্যন্ত তার ইঞ্জিন বিকল হওয়ার আগে পর্যন্ত বাণিজ্য কাজে নিয়োজিত ছিল।
কোনরকম মেরামত ছাড়াই জার্মান হালকা ক্রুইজারটি জলপথে নিরপেক্ষ চিলির জলসীমায় মাস ই টিয়েরা দ্বীপপুঞ্জে পৌঁছায়। সেখানে ব্রিটিশ নৌবাহিনী তাদের কোণঠাসা করে ফেলে। ছোট একটি লড়াইয়ের পর ড্রেসডেনে ফুটো হয়ে যায় এবং এর ক্রুরা চিলি কর্তৃপক্ষের কাছে আত্মসমর্পণে বাধ্য হয়। এই যুদ্ধে ড্রেসডেনের চারজন ক্রু মারা যায়।
ভারত মহাসাগরে এসএমএস এমডিন
thumb|350px|এমডিনের অভিযান যখন অ্যাডমিরাল গার্ফ ম্যাক্সিমিলিয়ান ভন স্পী প্রশান্ত মহাসাগর দিয়ে পিছু হটা শুরু করেছিলেন তখন তখন এসএমএস এমডিন পেছনে পরে যায়। এই জাহাজটি পেনাঙ্গের যুদ্ধে জয়লাভ করেছিলো। সেখানে এটি একটি রাশিয়ান ক্রুইজার এবং একটি ফরাসী ধ্বংসকারী ডুবিয়ে দিয়েছিল। এমডিন মিত্রশক্তির বাণিজ্য জাহাজের উপরও নিপীড়ন চালিয়েছিল এবং ত্রিশটির উপর বাণিজ্য জাহাজ ধ্বংস করেছিলো। তারা ব্রিটিশ তেলের ট্যাঙ্কের ক্ষতি করার জন্য ভারতের মাদ্রাজে বোমা ছুঁড়েছিল এবং মিত্রশক্তির একটি বাণিজ্য জাহাজ ডুবিয়ে দিয়েছিল। এতে করে শহরে প্রচণ্ড আতঙ্ক সৃষ্টি হয় এবং হাজার হাজার লোকজন উপকূল ছেড়ে পালিয়ে যায়। তারা মনে করেছিলো জার্মানরা হয়তো পুরো ভারতে অভিযান পরিচালনা করবে।
খুব সফলভাবে বাণিজ্য জাহাজ হিসেবে কাজ করার পর এমডিন এইচএমএএস সিডনির সাথে কোকোসের যুদ্ধে অংশ নেয় এবং সেখানে জার্মান জাহাজটি ধ্বংস হয়ে যায়। হেলমুথ ভন মুচকের নেতৃত্বে নাবিকদের একটি দল আরব উপদ্বীপের দিকে পালিয়ে যেতে সক্ষম হয় যা প্রথম বিশ্বযুদ্ধ চলাকালে জার্মান মিত্রশক্তি অটোমান সাম্রাজ্যের অংশ ছিল।
এসএমএস সিয়েডলারের সমুদ্রাভিযান
ফেলিক্স ভন লুকনারের নেতৃত্বে সাহায্যকারী ক্রুইজার এবং বাণিজ্যতরী এসএমএস সিয়েডলার সফলতার সাথে আটলান্টিক এবং প্রশান্ত মহাসাগরে মিত্রশক্তির সরবরাহকারী জাহাজে আক্রমণ করে। এটি সেই সময়ে ষোলোটি জাহাজ আটক করে এবং বেশিরভাগই ডুবিয়ে দেয়।
১৯১৭ সালের আগস্ট মাসে এসএমএস সিয়েডলার ফ্রেঞ্চ পলিনেশিয়ার কাছে মোপেলিয়া দ্বীপপুঞ্জে বিধ্বস্ত হয়। তখন এই এলাকায় জার্মান বাহিনী কলোনী স্থাপন করেছিলো। মিত্রশক্তির বন্দীদের এখানে আটকে রাখা হতো যাদের বেশিরভাগ ছিল আমেরিকান। যখন অনাহার উদ্বেগজনক অবস্থায় পৌঁছায় তখন লুকনার এবং তার নাবিকরা বন্দীদের সেই জনমানবহীন দ্বীপে ফেলে একটি পালতোলা জাহাজে করে ফিজির দিকে যাত্রা করে। সেপ্টেম্বরের ৫ তারিখ লুকনার লুটেক নামের একটি ফ্রেঞ্চ স্কোনার আটক করেন এবং তার নতুন নাম দেন ফরচুনা।
তারপর তারা ইস্টার্ন দ্বীপের দিকে যাত্রা করে এবং একটি প্রবালপ্রাচীরের সাথে ধাক্কা খেয়ে তাদের জাহাজ আবার বিধ্বস্ত হয়। পরবর্তীতে ১৯১৭ সালের ৫ই আগস্ট এই জার্মানরা শেষবারের মত চিলি বাহিনীর কাছে আটক হয়। এই সম্পূর্ণ অভিযানে একজনমাত্র মানুষ দুর্ঘটনায় পরে মারা যায়।
গুয়ামে এসএমএস কর্মোরানের পালিয়ে যাওয়া
250px|thumb|এসএমএস কর্মোরান প্রথম বিশ্বযুদ্ধ চলাকালে যুক্তরাষ্ট্র অন্তত একবার প্রশান্ত মহাসাগরে জার্মানদের কোণঠাসা করতে পেরেছিল। ১৯১৭ সালের ৭ই আগস্ট সাহায্যকারী ক্রুইজার ইউএসএস সাপ্লাইয়ের হাত থেকে আটক এড়ানোর জন্য এসএমএস কর্মোরান গুয়ামের আপ্রা হারবোরে পালিয়ে গিয়েছিল। আমেরিকানরা জার্মানদের বিরুদ্ধে প্রথমবারের মত তাদের জাহাজ ডুবানোর লক্ষ্যে গোলাবর্ষণ করেছিলো। শেষপর্যন্ত জার্মানরা কর্মোরানে করে পালিয়ে যেতে সমর্থ হয়েছিল। তাদের নয়জন লোক মারা গিয়েছিল।
টেসিংটো অবরোধ
250px|thumb|টেসিংটোতে জার্মানদের সামনের অংশ টেসিংটো ছিল চীনে অবস্থিত জার্মান বাহিনীর সবচেয়ে গুরুত্বপূর্ণ ঘাঁটি। ৩,৬৫০ জন জার্মান সৈন্য ১,০০০ চায়নিজ ঔপনিবেশিক সৈন্য, অস্ট্রো-হাঙ্গেরীয় সৈন্য এবং সুগঠিত নাবিকদলের সহযোগিতায় এই দুর্গের সুরক্ষায় নিয়োজিত ছিল। সুরক্ষাবাহিনীর সহযোগিতায় খুব অল্প সংখ্যক ইম্পেরিয়াল জার্মান নৌবাহিনী এবং অস্ট্রো-হাঙ্গেরীয় নৌবাহিনীর জাহাজ নিয়োজিত ছিল।
জাপানিরা তাদের প্রায় সম্পূর্ণ নৌবহর এই এলাকায় পাঠিয়ে দিয়েছিল। এর মধ্যে ছিল ছয়টি যুদ্ধজাহাজ এবং ২৩,০০০ সৈন্য। ব্রিটিশরা থিয়েনচিন থেকে তাদের ১,৫০০ সৈন্যের দুটি মিলিটারি ইউনিট প্রেরণ করেছিলো। চীনের যেসব অঞ্চল জার্মান দখলমুক্ত ছিল তারা মিত্রশক্তির সাথে কয়েক হাজার সৈন্য প্রেরণ করেছিলো।
৩১শে অক্টোবর থেকে দুর্গে বোমাবর্ষণ শুরু হয়। ৬ নভেম্বর রাতে ইম্পেরিয়াল জাপান সেনাবাহিনী একটি আক্রমণ চালায়। পরদিন সৈন্য সরবরাহকারীরা আত্মসমর্পণ করে। জার্মান বাহিনীর ৭০৩ জন হতাহত হয়েছিল এবং ৩,৬০০ জন যুদ্ধবন্দী হয়েছিল। মিত্রশক্তির হতাহতের পরিমাণ ছিল ২,০৬৬ জন। মিত্রশক্তির একটি সুরক্ষা ক্রুইজার জার্মান টর্পেডো বোটের আঘাতে ডুবে গিয়েছিল। পরাজয় যখন সুনিশ্চিত, তখন জার্মান এবং অস্ট্রো-হাঙ্গেরীয়রা তাদের যুদ্ধজাহাজ নিজেরাই ডুবিয়ে দেয়।
মাঞ্চু পুনরূদ্ধার
চীনে জুয়ান জুনের রাজনৈতিক অভ্যুত্থান এবং মিত্রশক্তির সহযোগিতায় দুয়ান কিরুয়ির যুদ্ধ পূর্ব কর্মকাণ্ডে জন্য জার্মান সরকারকে অভিযুক্ত করা হয়। ১৯১৭ সালের জুলাই মাসে অভ্যুত্থান ব্যার্থ হউয়ার পর দুয়ান এইসব ঘটনাকে জার্মানির যুদ্ধকে অস্বীকার করার অজুহাত হিসেবে উল্লেখ করে।
রুবেন ভারগাস
রুবেন এস্তেফান ভারগাস মার্তিনেস (Ruben Vargas; জন্ম: ৫ আগস্ট ১৯৯৮; রুবেন ভারগাস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আউগসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।
২০১৮ সালে, ভারগাস সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১১ ম্যাচে ২টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
প্রারম্ভিক জীবন
রুবেন এস্তেফান ভারগাস মার্তিনেস ১৯৯৮ সালের ৫ই আগস্ট তারিখে সুইজারল্যান্ডের আডলিগেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আমজাদ হোসেন
আমজাদ হোসেন (১৪ আগস্ট ১৯৪২ - ১৪ ডিসেম্বর ২০১৮) ছিলেন একজন বাংলাদেশী অভিনেতা, লেখক এবং চলচ্চিত্র পরিচালক। ব্যতিক্রমধর্মী এই চলচ্চিত্র নির্মাতা তার কর্মজীবনে ১২টি জাতীয় চলচ্চিত্র পুরস্কার এবং ৬টি বাচসাস পুরস্কার অর্জন করেছেন। সাবিনা ইয়াসমিনের (১৩টি) পর তিনি সর্বাধিক জাতীয় চলচ্চিত্র পুরস্কার বিজয়ী। এছাড়া তিনি প্রথম ব্যক্তি হিসেবে ছয়টি ভিন্ন বিভাগে জাতীয় চলচ্চিত্র পুরস্কার অর্জন করেছেন এবং এক আয়োজনে পাঁচটি বিভাগে (গোলাপী এখন ট্রেনে চলচ্চিত্রের জন্য) জাতীয় চলচ্চিত্র পুরস্কার লাভ করেন। পরবর্তীকালে দ্বিতীয় ব্যক্তি হিসেবে এই দুটি কৃতিত্ব গড়েন গাজী রাকায়েত।
তিনি ১৯৬১ সালে তোমার আমার চলচ্চিত্রে অভিনয় দিয়ে চলচ্চিত্রে আগমন করেন। পরে তিনি চিত্রনাট্য রচনা ও পরিচালনায় মনোনিবেশ করেন এবং চলচ্চিত্র পরিচালনা করে খ্যাতি অর্জন করেন। তার পরিচালিত প্রথম চলচ্চিত্র আগুন নিয়ে খেলা (১৯৬৭)। পরে তিনি নয়নমনি (১৯৭৬), গোলাপী এখন ট্রেনে (১৯৭৮), ভাত দে (১৯৮৪) দিয়ে প্রশংসিত হন। গোলাপী এখন ট্রেনে ও ভাত দে চলচ্চিত্রের জন্য তিনি শ্রেষ্ঠ পরিচালকের জন্য জাতীয় চলচ্চিত্র পুরস্কার লাভ করেন। শিল্পকলায় অবদানের জন্য বাংলাদেশ সরকার তাকে ১৯৯৩ সালে বাংলাদেশের দ্বিতীয় সর্বোচ্চ বেসামরিক সম্মান একুশে পদকে ভূষিত করে। এছাড়া সাহিত্য রচনার জন্য তিনি ১৯৯৩ ও ১৯৯৪ সালে দুইবার অগ্রণী শিশু সাহিত্য পুরস্কার ও ২০০৪ সালে বাংলা একাডেমি সাহিত্য পুরস্কারসহ একাধিক পুরস্কার লাভ করেন।
প্রারম্ভিক জীবন
আমজাদ হোসেন ১৯৪২ সালের ১৪ই আগস্ট তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) জামালপুর জেলায় জন্মগ্রহণ করেন। লেখালেখির মাধ্যমেই তার সৃজনশীল জীবন শুরু। ছড়া দিয়ে সাহিত্যের অঙ্গণে তার প্রবেশ। তার প্রথম কবিতা ছাপা হয় বিখ্যাত দেশ (পত্রিকা) পত্রিকায়। ছোটদের জন্যেও তিনি লিখেছেন বহু গল্প, ছড়া এবং উপন্যাস। তিনি বাংলাদেশের মুক্তিযুদ্ধ বিষয়ক উপন্যাস ও গল্প লিখেছেন।
রাজনৈতিক ভূমিকা
ঊনসত্তরের গণঅভ্যুত্থান এবং মুক্তিযুদ্ধের সঙ্গে প্রত্যক্ষভাবে জড়িত ছিলেন। এছাড়া তিনি বিএনপির সহযোগী সংগঠন জাতীয়তবাদী সাংস্কৃতিক সংস্থা (জাসাস) এর রাজনীতির সাথে যুক্ত ছিলেন ।
কর্মজীবন
তিনি ১৯৬১ সালে তোমার আমার চলচ্চিত্রে অভিনয় দিয়ে চলচ্চিত্রে আগমন করেন। একই বছর মুস্তাফিজ পরিচালিত হারানো দিন ছবিতে অভিনয় করেন। পরিচালক সালাহ্‌উদ্দিন তার রচিত নাটক ধারাপাত অবলম্বনে একটি চলচ্চিত্র নির্মাণ করেন। ১৯৬৩ সালে মুক্তিপ্রাপ্ত ধারাপাত তার রচিত প্রথম চলচ্চিত্র এবং তিনি এই চলচ্চিত্রে একটি প্রধান চরিত্রে অভিনয়ও করেন। পরবর্তীকালে তিনি জহির রায়হানের দলে যোগ দেন ও তার সহকারী হিসেবে কয়েকটি চলচ্চিত্রে কাজ করেন। তন্মধ্যে উল্লেখযোগ্য হল লোককাহিনী নির্ভর বেহুলা (১৯৬৬)। ১৯৬২ সালে ছবিটির কাজ শুরু হয়। তিনি এই ছবির সংলাপ রচনা করেন এবং এতে অভিনয় করেন। এই ছবিতে কাজ করতে গিয়ে অভিনেতা রাজ্জাকের সাথে তার বন্ধুত্ব হয়, যে সম্পর্ক রাজ্জাকের মৃত্যু পর্যন্ত অব্যাহত ছিল। এছাড়া পরের বছর তিনি জহির রায়হানের আনোয়ারা (১৯৬৭) চলচ্চিত্রেও রাজ্জাকের সাথে অভিনয় করেন।
তার পরিচালিত প্রথম চলচ্চিত্র আগুন নিয়ে খেলা (১৯৬৭)। তিনি এটি নুরুল হক বাচ্চুর সাথে যৌথভাবে নির্মাণ করেন। একক পরিচালক হিসেবে তার নির্মিত প্রথম চলচ্চিত্র জুলেখা (১৯৬৭)। পরের বছর তিনি নুরুল হক বাচ্চু, মুস্তাফা মেহমুদ ও রহিম নওয়াজের সাথে যৌথভাবে দুই ভাই চলচ্চিত্র পরিচালনা করেন। ছবিটির প্রযোজক ও চিত্রনাট্যকার ছিলেন জহির রায়হান। এছাড়া তিনি এককভাবে বাল্যবন্ধু (১৯৬৮) চলচ্চিত্র নির্মাণ করেন।
১৯৭০ সালের মুক্তিপ্রাপ্ত জহির রায়হানের জীবন থেকে নেয়ার সংলাপ রচনা করেন এবং এতে মধু চরিত্রে অভিনয় করেন। ছবিটি পরবর্তীতে বাংলাদেশের মানুষের কাছে বিপুল জনপ্রিয়তা পায়। ১৯৭০-এর দশকে তিনি নয়নমনি (১৯৭৬), গোলাপী এখন ট্রেনে (১৯৭৮), ও সুন্দরী (১৯৭৯) চলচ্চিত্র নির্মাণ করেন। নয়নমনি ছবিটি তার নিজের রচিত নিরক্ষর স্বর্গে উপন্যাস অবলম্বনে নির্মাণ করেন। এই ছবির জন্য শ্রেষ্ঠ চিত্রনাট্যকার বিভাগে তার প্রথম জাতীয় চলচ্চিত্র পুরস্কার অর্জন করেন। গোলাপী এখন ট্রেনে ছবিটি দিয়ে তিনি দেশে-বিদেশে ভূয়সী প্রশংসা অর্জন করেন। ছবিটি শ্রেষ্ঠ চলচ্চিত্রসহ ১০টি বিভাগে জাতীয় পুরস্কার অর্জন করে। আমজাদ হোসেন এক বছরে রেকর্ড সংখ্যক পাঁচটি পুরস্কার অর্জন করেন, সেগুলো হল শ্রেষ্ঠ চলচ্চিত্র প্রযোজক), পরিচালক, চিত্রনাট্যকার, সংলাপ রচয়িতা ও গীতিকার। গোলাপী এখন ট্রেনের সফলতার পর তিনি সুন্দরী ছবি দিয়েও সফলতা অর্জন করেন। ছবিটি ৭টি বিভাগে জাতীয় চলচ্চিত্র পুরস্কার লাভ করে এবং হোসেন শ্রেষ্ঠ সংলাপ রচয়িতা ও গীতিকার বিভাগে দুটি পুরস্কার অর্জন করেন।
১৯৮০-এর দশকে কসাই (১৯৮০), জন্ম থেকে জ্বলছি (১৯৮২), দুই পয়সার আলতা (১৯৮২), ভাত দে (১৯৮৪) কয়েকটি উল্লেখযোগ্য বাংলা চলচ্চিত্র। ভাত দে ছবিটি শ্রেষ্ঠ চলচ্চিত্রসহ মোট ৯টি বিভাগে জাতীয় চলচ্চিত্র পুরস্কার অর্জন করে এবং হোসেন জন্য তিনি শ্রেষ্ঠ পরিচালক, চিত্রনাট্যকার, ও সংলাপ রচয়িতা বিভাগে তিনটি পুরস্কার অর্জন করেন।
ব্যক্তিগত জীবন
আমজাদ হোসেনের দুই পুত্র সাজ্জাদ হোসেন দোদুল ও সোহেল আরমান। তার দুজনেই পরিচালক ও চিত্রনাট্যকার। ২০১৮ সালের নভেম্বর মাসে তিনি ইশকেমিক স্ট্রোকে আক্রান্ত হলে তাকে ঢাকার ইমপালস হাসপাতালে ভর্তি করা হয়। পরবর্তীকালে সরকারী অনুদানে উন্নত চিকিৎসার জন্য তাকে ২৭শে নভেম্বর ব্যাংককে নিয়ে যাওয়া হয়। হোসেন ২০১৮ সালের ১৪ই ডিসেম্বর ৭৬ বছর বয়সে ব্যাংককের বামরুনগ্রাদ হাসপাতালে মৃত্যুবরণ করেন। ২০শে ডিসেম্বর তার মরদেহ দেশে পৌঁছায় এবং দাফন শেষে জামালপুরের পৌর কবরস্থানে তাকে দাফন করা হয়।
সাহিত্যকর্ম
উপন্যাস
কিশোর উপন্যাস
গল্পগ্রন্থ
ফিকশন
রচনাসমগ্র
২০২৩–২৪ আই-লিগ
২০২৩–২৪ আই-লিগ (স্পন্সরশিপের কারণে হিরো আই-লিগ নামেও পরিচিত) হল আই-লিগের ১৭তম মৌসুমে, ভারতীয় ফুটবল লিগ সিস্টেমের দ্বিতীয় স্তর হিসাবে প্রথম। এটি অক্টোবর ২০২৩ থেকে এপ্রিল ২০২৪ পর্যন্ত খেলা হয়।
বিন্যাস
এআইএফএফ ১৬টি দলকে মেজর লিগ সকার-এর অনুরূপ দুটি সম্মেলন বা জোনে বিভক্ত করে লিগের বিন্যাসটি পুনর্গঠন করার প্রস্তাব করেছে, প্রতিটি সম্মেলনের সেরা ৪টি দল প্লে-অফ জন্য যোগ্যতা অর্জন করেছে। ভ্রমণের সময় কমিয়ে ক্লাবগুলির জন্য লিগটিকে সাশ্রয়ী করার জন্য এই পরিবর্তনের পরামর্শ দেওয়া হয়েছিল। তবে, লিগে অংশগ্রহণের জন্য মাত্র ১৩টি দল বাকি থাকায়, প্রস্তাবিত পরিবর্তনগুলি এফএতে বাদ দেওয়া হয়েছিল।
দল
আই লিগের এই সংস্করণে ১৩টি দল প্রতিদ্বন্দ্বিতা করবে; আগের মরসুম থেকে নয়টি, ২০২২–২৩ আই-লিগ ২ থেকে দু'জন, এবং দুটি সরাসরি প্রবেশের সাথে।
বিদেশি খেলোয়াড়
বিঃদ্রঃ: গাড় কালো-এর খেলোয়াড়দের নিজ নিজ দেশের জন্য সিনিয়র আন্তর্জাতিক ক্যাপ(গুলি) থাকে।
নিয়মের পরিবর্তন অনুসারে, এআইএফএফ সর্বোচ্চ পাঁচজন বিদেশী খেলোয়াড়কে নিবন্ধিত করার অনুমতি দিয়েছে, তবে একবারে একটি ম্যাচে মাত্র তিনজন মাঠে নামতে পারে। এশিয়ান নাটকে স্বাক্ষর করা আর বাধ্যতামূলক নয়
দ্য মেসেজ (১৯৭৬-এর চলচ্চিত্র)
মুহাম্মদ, মেসেঞ্জার অফ গড (الرسالة আর- রিসালাহ; ইংরেজি: দ্য মেসেজ ), ইসলামের সর্বশেষ নবী মোহাম্মদ (স.) এর জীবন বৃত্তান্ত সংবলিত ১৯৭৬ সালের ইংরেজি ভাষার একটি চলচ্চিত্র, ছবিটি পরিচালনা করেছেন মোস্তফা আক্কাদ, চিত্রনাট্য করেছেন এইচ.এ.এল. ক্রেইজ, প্রযোজনা করেছেন মোস্তফা আক্কাদ, ছবিতে অভিনয় করেছেন অ্যান্থনি কুইন, আইরিন পাপেস, মাইকেল অ্যানসারা প্রমুখ। আরবী ও ইংরেজি উভয় ভাষাতেই মুক্তি পেয়েছে। দি মেসেজ চলচ্চিত্রটিতে মূলত ইসলামের প্রাথমিক সময়ের কাহিনী উঠে এসেছে।